wannaphong/clean_thaiwikipedia huggingface dataset:
# นกหงส์หยก
นกหงส์หยก  เป็นนกปากขอขนาดเล็กชนิดหนึ่ง ที่มีลวดลายและสีสันที่สวยงาม ถิ่นกำเนิดดั้งเดิมของนกหงส์หยกอยู่ตามแถบทุ่งหญ้าในประเทศออสเตรเลีย มีชื่อเรียกเล่น ๆ ว่า "บัดจี" (budgie) หรือ "แพระคีต" (parakeet) ครั้งหนึ่ง ผู้คนทั่วไปเคยเข้าใจว่านกหงส์หยกเป็นนกที่อยู่ในจำพวกนกเลิฟเบิร์ด แต่ในปัจจุบันได้ยอมรับกันแล้วว่าเป็นนกคนละจำพวกกัน โดยผู้ที่ทำการอนุกรมวิธาน คือ นักวิทยาศาสตร์ชาวอังกฤษ จอห์น กูลด์ ที่เข้าไปศึกษาธรรมชาติวิทยาที่ออสเตรเลียเมื่อกว่า 100 ปีมาแล้ว นกหงส์หยก จากกระปุกดอตคอม โดยถือเป็นนกเพียงชนิดเดียวเท่านั้นที่อยู่ในสกุล Melopsittacusจาก itis.gov

โดยทั่วไปแล้วสีตามธรรมชาติ นกหงส์หยกมักมีขนสีเขียว, ฟ้า, เหลือง และขาว  แต่ปัจจุบันได้มีการพัฒนาสายพันธุ์ให้มีความหลากหลายออกไปจากสีดั้งเดิมตามธรรมชาติในฐานะของการเป็นสัตว์เลี้ยง โดยมีชื่อเรียกต่าง ๆ กันตามลักษณะ อาทิ "โอแพล์ลิน", "อัลบิโนส์" และ"ลูติโนส์"

 นิเวศวิทยา 
thumb|left|นกหงส์หยกตัวเมียในอลิซสปริงเดเสิร์ทปาร์ค
นกหงส์หยกเป็นนกเร่ร่อนพบในที่อยู่อาศัยแบบเปิด ส่วนใหญ่ในทุ่งไม้พุ่ม บริเวณที่เป็นป่าเปิด และทุ่งหญ้าของออสเตรเลีย นกที่พบตามปกติจะอยู่ในฝูงขนาดเล็ก แต่สามารถอยู่ร่วมกันในฝูงที่ใหญ่มากในกรณีที่ถิ่นที่อยู่ดีมาก จำนวนตั้งแต่หลักหมื่นถึงล้านตัวเอเชียและออสเตรเลีย, "มองโลกอัศจรรย์ผ่านนภากาศ". สารคดีทางไทยพีบีเอส: ศุกร์ที่ 7 กันยายน 2556 จึงเป็นนกที่มีการเร่ร่อนมาก และการเคลื่อนย้ายจะเป็นไปตามความอุดมสมบูรณ์ของแหล่งอาหารและน้ำ เป็นนกที่ใช้เวลาส่วนใหญ่หมดไปกับการเกี้ยวพาราสีและแลกเปลี่ยนกันถึงสถานที่ ๆ มีแหล่งอาหาร โดยขณะที่รวมตัวกันจำนวนมากนั้น อาจถูกนกนักเหยื่อ เช่น เหยี่ยว ล่าเป็นอาหารได้ แต่นกหงส์หยกก็มีวิธีการบินหลบเลี่ยงที่ดี และสามารถบินลงไปดื่มน้ำได้ขณะที่บินหนีได้อีกด้วย ด้วยการทิ้งตัวดิ่งลงมาคล้ายก้อนหิน

 สัตว์เลี้ยง 
ปัจจุบัน นกหงส์หยกเป็นนกที่ได้รับความนิยมอย่างมากในฐานะเป็นสัตว์เลี้ยง  จัดเป็นนกที่เลี้ยงง่ายเพาะขยายพันธุ์ได้ง่าย มีราคาถูก ซึ่งปัจจุบันได้มีการพัฒนาสายพันธุ์ต่าง ๆ จนมีสีสันและลวดลายต่าง ๆ สวยงามกว่าในธรรมชาติ โดยพฤติกรรมตามธรรมชาติ นกหงส์หยกจะอยู่รวมกันเป็นฝูง ดังนั้นถ้าเลี้ยงรวมในกรงใหญ่ นกจะมีปฏิสัมพันธ์กันเอง แต่ถ้าเลี้ยงเพียงตัวเดียวหรือคู่เดียว ก็ควรมีของเล่นต่าง ๆ ให้ หรือกระจก สำหรับส่องเพื่อที่นกจะเข้าใจว่ามีตัวอื่นอยู่ร่วมด้วย และใช้สำหรับส่องเพื่อไซ้แต่งขน  อาหารหลักของนกหงส์หยก คือ ข้าวฟ่าง, ผักใบเขียวชนิดต่าง ๆ และอาจให้แร่ธาตุเสริม คือ แคลเซียม จากลิ้นทะเลหรือกระดองปลาหมึกด้วย 

สถานที่เลี้ยงควรเป็นที่โปร่ง อากาศถ่ายเทได้ดี ผู้เลี้ยงควรที่จะฉีดสเปรย์น้ำเพื่อที่จะทำความสะอาดนกด้วย การจำแนกเพศของนกหงส์หยก สังเกตได้ที่จมูก ในนกตัวผู้เมื่อเจริญเต็มที่หรือพร้อมที่จะผสมพันธุ์ จะเป็นสีฟ้าเข้ม และในนกตัวเมียนั้นจมูกของนกเมื่อเจริญเต็มที่หรือพร้อมที่จะผสมพันธุ์ จมูกของนกจะมีสีออกเป็นสีเนื้อหรือสีน้ำตาลเข้ม สีดังกล่าวจะเข้มขึ้นเรื่อย ๆ เมื่ออยู่ในฤดูผสมพันธุ์ นกหงส์หยกจะจับคู่เมื่อมันพร้อมที่จะผสมพันธุ์ โดยสังเกตได้จากนกจะอยู่กันเป็นคู่ ไซ้ขนให้กัน และคอยป้อนอาหารให้กัน โดยเข้าสู่วัยเจริญพันธุ์เมื่ออายุได้ราว 11 เดือน หรือ 1 ปี วางไข่ครั้งละ 4-8 ฟอง ระยะฟักตัวประมาณ 18-20 วัน ลูกนกจะโผล่พ้นรังเมื่ออายุได้ 4-5 สัปดาห์
# คนุท
thumb|คนุทในวัยหกเดือน แสดงความรักกับโทมัส เดอร์ไฟลน์ ผู้เป็นพี่เลี้ยง

คนุท (มาจากภาษานอร์สโบราณ Knútr แปลว่า knot (เงื่อน)) (5 ธันวาคม ค.ศ. 2006  - 19 มีนาคม ค.ศ. 2011) เป็นหมีขั้วโลกที่เกิดและถูกเลี้ยงดูที่สวนสัตวศาสตร์เบอร์ลิน  มันถูกแม่ปฏิเสธที่จะให้นมตั้งแต่แรกเกิด และถูกเลี้ยงดูอย่างใกล้ชิดโดยเจ้าหน้าที่สวนสัตว์ชื่อ โทมัส เดอร์ไฟลน์ มาตั้งแต่อายุ 44 วัน จนอายุได้ 1 ปี 10 เดือน เมื่อเดอร์ไฟลน์เสียชีวิตอย่างกะทันหันด้วยโรคหัวใจ เมื่อเดือนกันยายน ค.ศ. 2008 คนุทเป็นหมีขั้วโลกตัวแรกในรอบกว่า 30 ปีที่ได้รับการเลี้ยงดูในสวนสัตว์ของเยอรมนีและมีชีวิตรอดจนพ้นวัยทารก 

การเลี้ยงดูคนุทโดยพี่เลี้ยงที่เป็นมนุษย์ ถูกต่อต้านโดยกลุ่มรณรงค์พิทักษ์สิทธิสัตว์ ซึ่งเรียกร้องให้ปล่อยให้มันตายไปตามวิถีธรรมชาติ แทนที่จะนำมาเลี้ยงดูแบบสัตว์เลี้ยง อย่างไรก็ตาม สวนสัตว์เบอร์ลินก็ได้รับการสนับสนุนจากเด็กและผู้ชื่นชอบจำนวนมากให้เลี้ยงดูมันไว้  ด้วยความน่าเอ็นดูของคนุทในวัยเด็ก ทำให้มันกลายเป็นจุดดึงดูดนักท่องเที่ยวจำนวนมากให้มาเยี่ยมชมสวนสัตว์แห่งนี้ รวมไปถึงการวางจำหน่ายวิดีโอและสินค้าที่ระลึก ทำให้ในปี 2007 ที่ทางสวนสัตว์เริ่มนำมันออกแสดงเป็นปีแรก สวนสัตว์มีรายได้สูงสุดในรอบ 163 ปี ของการก่อตั้ง

คนุทได้เสียชีวิตอย่างกะทันหันต่อหน้าผู้ชมในสวนสัตว์เบอร์ลินประมาณ 600-700 คน เมื่อวันที่ 19 มีนาคม ค.ศ. 2011 ด้วยวัย 4 ปี ในขณะที่หมีขั้วโลกที่อยู่ในสวนสัตว์จะมีอายุยืนยาวเฉลี่ย 30 ปี มีคำบอกเล่าจากผู้พบเห็นว่า คนุทเดินวนเป็นวงกลม ขาซ้ายเริ่มสั่นก่อนที่จะตกลงไปในน้ำ เจ้าหน้าที่สันนิษฐานว่าการตายของคนุทอาจเกิดจากอาการผิดปกติทางสมอง โดยเจ้าหน้าที่จะทำการผ่าพิสูจน์ซากเพื่อตรวจสอบสาเหตุการตายที่แท้จริง
# สโมกกีแบร์
สโมกกีแบร์  เป็นมาสคอตของกรมป่าไม้แห่งสหรัฐอเมริกา (United States Forest Service) ออกแบบขึ้นในปี ค.ศ. 1944 เพื่อใช้ในการประชาสัมพันธ์ให้ประชาชนเข้าใจถึงการป้องกันการเกิดไฟป่า ทั้งนี้เป็นการรณรงค์สืบเนื่องมาจากไฟป่าที่เกิดขึ้นทางชายฝั่งตะวันตกของสหรัฐในช่วงสงครามโลกครั้งที่สอง ที่เกิดจากการวางเพลิงจากเรือดำน้ำ เครื่องบินทะเล และบัลลูนโดยฝ่ายญี่ปุ่นตั้งแต่ปี ค.ศ. 1942

หมีสโมกกีเป็นหมีดำอเมริกัน สวมกางเกงยีนส์และหมวกเจ้าหน้าที่ป่าไม้ ออกแบบครั้งแรกโดยอัลเบิร์ด สตาห์ล ใช้ชื่อ สโมกกี ตามฉายาของ "สโมกกี" โจ มาร์ติน นักผจญเพลิงชาวนิวยอร์กที่พิการทางสายตาเนื่องการดับเพลิงในปี ค.ศ. 1922BOOKS OF THE TIMES; Their Battle Is Joined With an Inhuman Enemy by Ralph Blumenthal ต่อมารูดี เวนเดลิน พนักงานของกรมป่าไม้ได้เป็นผู้รับผิดชอบงานออกแบบสโมกกีจนถึงปี ค.ศ. 1973

thumb|หมีสโมกกีกำลังว่ายน้ำเล่นในสถานที่จัดแสดง สวนสัตว์แห่งชาติ วอชิงตัน ดี.ซี.
ในปี ค.ศ. 1950 เจ้าหน้าที่ป่าไม้ได้ช่วยชีวิตหมีดำตัวหนึ่ง จากไฟป่าที่กินเนื้อที่ถึง 69 ตารางกิโลเมตรของป่าสงวนแห่งชาติลินคอล์นในรัฐนิวเม็กซิโกHomer Pickens Obit, New York Times, February 23, 1995. เจ้าหน้าที่ได้นำหมีตัวนั้นกลับไปที่ทำการ เพื่อฟื้นฟู และตั้งชื่อว่า สโมกกี ตามชื่อมาสคอตของกรม เรื่องราวของหมีสโมกกีกลายเป็นข่าวหนังสือพิมพ์ และถูกตีพิมพ์เรื่องราวในนิตยสารไลฟ์ มันถูกนำไปเลี้ยงดูที่สวนสัตว์แห่งชาติสมิทโซเนียน ในวอชิงตัน ดี.ซี. เป็นเวลา 26 ปี จนเสียชีวิตในปี ค.ศ. 1976 ในภายหลังกรมป่าไม้สหรัฐอเมริกาได้เลี้ยงดูลูกหมีกำพร้าอีกหลายตัว โดยใช้ชื่อว่า ลิตเติลสโมกกี (Little Smokey)The biography of Smokey Bear: the cartoon came first
# ฟองยักษ์
ฟองยักษ์  เป็นคำศัพท์ทางดาราศาสตร์ที่บ่งบอกถึงโพรงขนาดร้อยๆ ปีแสงที่เต็มไปด้วยแก๊สอุณหภูมิถึง 106 เคลวิน ที่ถูกพัดพาเข้ามาในมวลสารระหว่างดาวโดยซุเปอร์โนวาหลายแห่งและลมดาวฤกษ์ ระบบสุริยะตั้งอยู่ ณ ใกล้ใจกลางของฟองยักษ์แห่งหนึ่งที่รู้จักกันในชื่อของฟองท้องถิ่น  ซึ่งถูกตรวจพบอาณาเขตโดยการสูญหายของฝุ่นคอสมิกอย่างเฉียบพลันของดาวฤกษ์ที่อยู่ห่างออกไปกว่า 100 ปีแสง

 การก่อกำเนิด 

 ตัวอย่างฟองยักษ์ 
โครงสร้างยักษ์อใจกลางดาราจักร โครงสร้างยักษ์มี่เคยถูกเรียกว่า สนิกเคอร์ส  จากชื่อของช็อกโกแลตสนิกเคอร์ส
ฮีไนซ์ 70  Henize 70: A SuperBubble In The LMC, Astronomy Picture of the Day, 1999-11-30
ฟองท้องถิ่น ซึ่งเป็นที่ตั้งของระบบสุริยะ
วงแหวนโมโนเจ็ม ซากซุเปอร์โนวาแห่งหนึ่งMonogem Ring, The Internet Encyclopedia of Science
เอ็น 44 N44 Superbubble, Astronomy Picture of the Day
ฟองยักษ์กลุ่มดาวคนแบกงูYurii Pidopryhora, Felix J. Lockman, and Joseph C. Shields. The Ophiuchus Superbubble: A Gigantic Eruption from the Inner Disk of the Milky Way, The Astrophysical Journal 656:2, 928-942 (2007) 
โครงสร้างยักษ์กลุ่มดาวโล่STIS and GHRS Observations of Warm and Hot Gas Overlying the Scutum Supershell (GS 018−04+44 , The Astrophysical Journal Observational Evidence of Supershell Blowout in GS 018-04+44: The Scutum Supershell, The Astrophysical Journal, Volume 532, Issue 2, pp. 943-969. 
ฟองยักษ์กลุ่มดาวนายพราน-แม่น้ำ
# กอร์เตสเซม
กอร์เตสเซม  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 8,000 คน เกิดขึ้นจากการควบรวม 5 เขตย่อยเข้ามาไว้ด้วยกันในวันที่ 1 มกราคม ค.ศ. 1977 ประกอบด้วยเขตย่อยกอร์เตสเซม, วินเตอส์โฮเฟิน, เคยโคเฟิน, เฟลียร์มาล และเฟลียร์มาลโรต

 การแบ่งเขตการปกครอง 
กอร์เตสเซมแบ่งออกเป็น 5 เขตย่อย ดังนี้
 ลำดับที่  เขตย่อย  ชื่อภาษาดัตช์  พื้นที่(กม²)  ประชากร(1 ม.ค. ค.ศ. 2003) I  กอร์เตสเซม  Kortessem  10.83  3,307 II  เคยโคเฟิน  Guigoven  3.53  1,040 III  เฟลียร์มาล - เซนทรุม - ซัมมาเลิน  Vliermaal - Centrum - Zammelen  9.37  1,8291,605224 IV  เฟลียร์มาลโรต  Vliermaalroot  6.34  1,360 V  วินเตอส์โฮเฟิน  Wintershoven  4.08  507

 แหล่งข้อมูลอื่น 

 เว็บไซต์อย่างเป็นทางการของกอร์เตสเซม
# ไฟนอล เรสโซลูชั่น (2010)
ไฟนอล เรสโซลูชั่น 2010  เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) จัดเมื่อวันที่ 5 ธันวาคม  ค.ศ. 2010 ที่  TNA Impact! Zone เมือง Orlando, Florida โดยรวมปล้ำจากสมาคมทีเอ็นเอไว้ทั้งหมด

ดูเพิ่ม
ทีเอ็นเอ ไฟนอล เรสโซลูชั่น
รายชื่อเพย์-เพอร์-วิวของทีเอ็นเอ
# ธนะสิทธิ์ พันธุ์พงษ์ไทย
ธนะสิทธิ์ พันธุ์พงษ์ไทย หรือที่รู้จักกันดีในชื่อ อ้วน คาราบาว เป็น มือกลอง ของวง คาราบาว เดิมมีชื่อว่า เทพผจญ พันธุ์พงษ์ไทย มีชื่อเล่นว่า อ้วน เกิดเมื่อวันที่ 6 พฤศจิกายน พ.ศ. 2516 ที่อำเภอด่านขุนทด จังหวัดนครราชสีมา จบการศึกษาศิลปศาสตรบัณฑิต มหาวิทยาลัยราชภัฏจันทรเกษม

อ้วนมีความผูกพันกับคาราบาวมาตั้งแต่ยังเด็ก เมื่อน้าของอ้วนเปิดเพลงเพื่อชีวิต รวมทั้งเพลงของคาราบาวให้ได้ยินมาตั้งแต่เด็ก ๆ เฉพาะคาราบาวน้าเปิดเพลงในอัลบั้มชุดที่ 4 ของวงคาราบาว คือ ท.ทหารอดทน 

เริ่มต้นการเล่นดนตรีจากการเป็นนักดนตรีในวงดุริยางค์ เมื่อเข้าเรียนชั้นประถมศึกษา ที่จังหวัดนครราชสีมาซึ่งเป็นบ้านเกิดของอ้วนเอง

อ้วนเล่นดนตรีในฐานะนักดนตรีอาชีพ ด้วยการเป็นแบ๊คอัพให้กับนักร้องในบริษัทแกรมมี่หลายคน เช่น เสาวลักษณ์ ลีละบุตร, สมประสงค์ สิงหวนวัฒน์, ศรัณย่า ส่งเสริมสวัสดิ์, ไพบูลย์เกียรติ เขียวแก้ว หรือ หนู มิเตอร์ ในชื่อวง Power 

มีโอกาสเข้าร่วมงานกับคาราบาวครั้งแรก จากการชักชวนของลือชัย งามสม ในการบันทึกเสียงเพลงประกอบการแข่งขันกีฬาเอเชียนเกมส์ ครั้งที่ 13 เมื่อปี พ.ศ. 2541 ที่กรุงเทพมหานครเป็นเจ้าภาพ โดยอ้วนเป็นมือกลอง อีกทั้งยังได้เรียนรู้ทฤษฎีดนตรีเพิ่มเติมจากบรูซ แกสตัน แห่งวงฟองน้ำอีกด้วย

ต่อมาเมื่อปี พ.ศ. 2545 เมื่อชูชาติ หนูด้วง มือกลองของวงป่วยเป็นโรคปลายเส้นประสาทอักเสบ ต้องรักษาตัวที่โรงพยาบาล ตรงกับช่วงเวลาที่คาราบาวกำลังจะทำอัลบั้มพิเศษชุด คาราบาว อินเตอร์ อ้วนจึงมาทำหน้าที่มือกลองแทน และได้รับการตอบรับเป็นสมาชิกจากยืนยง โอภากุล หัวหน้าวง เมื่อได้หยิบขลุ่ยขึ้นมาเป่าขณะเล่นคอนเสิร์ตที่กรุงอัมสเตอร์ดัม ประเทศเนเธอร์แลนด์ เนื่องจากเล็งเห็นถึงความสามารถ อ้วนจึงกลายมาเป็นสมาชิกของคาราบาวอย่างเต็มตัว และถือเป็นสมาชิกที่มีอายุน้อยที่สุด

ในคอนเสิร์ต 20 ปี คาราบาว เรื่องราวของคน ดนตรี และเขาควาย เมื่อต้นปี พ.ศ. 2546 นั้น อ.ธนิสร์ ศรีกลิ่นดี อดีตสมาชิกซึ่งปกติจะเป็นผู้เป่าขลุ่ยและแซกโซโฟนเกิดติดธุระสำคัญที่ประเทศญี่ปุ่น ไม่อาจมาร่วมแสดงได้ อ้วนจึงรับหน้าที่นี้แทน โดยมีเวลาฝึกแซกโซโฟนก่อนคอนเสิร์ตจะเริ่มเพียง 3 วันเท่านั้น 

ปัจจุบัน อ้วน รับหน้าที่ทั้งเล่นกลอง, คีย์บอร์ด, ขลุ่ย, แซกโซโฟน ตลอดจนร้องประสานด้วย รวมทั้งร้องนำในเพลง สุรชัย 3 ช่า โดยเสมือนตัวแทนของ สุรชัย จันทิมาธร(หงา คาราวาน) โดยมีนักดนตรีในดวงใจ คือ อากิระ จิมโบ มือกลองแห่งวง Casiopea วงฟิวชั่นแจ๊สของประเทศญี่ปุ่นบทสัมภาษณ์จาก หนังสือ ตามรอยควาย : บทบันทึกการเดินทาง 25 ปี โดย ดร.วรัตต์ อินทสระ สำนักพิมพ์โมโนโพเอท พฤศจิกายน พ.ศ. 2550 ISBN 9740951186 

ผลงานร่วมกับคาราบาว

สาวเบียร์ช้าง (พ.ศ. 2544)
นักสู้ผู้ยิ่งใหญ่ (พ.ศ. 2545)
สามัคคีประเทศไทย (พ.ศ. 2548)
ลูกลุงขี้เมา (พ.ศ. 2550)
โฮะ (พ.ศ. 2552)
กำลังใจคาราบาว 30 ปี (พ.ศ. 2554)
สวัสดีประเทศไทย (พ.ศ. 2556)
40 ปี ฅนคาราบาว (พ.ศ. 2565)

 ผลงานพิธีกร 
 ออนไลน์ 
 พ.ศ. 2564 : ล้อมวงเล่า EP.1 ทางช่อง YouTuber:Carabao Official
# วันดาวน์ซินโดรมโลก
วันดาวน์ซินโดรมโลก (WDSD) ตรงกับวันที่ 21 มีนาคมของทุกปี ในวันนี้ องค์การดาวน์ซินโดรมทั่วโลกจะจัดและเข้าร่วมงานที่ต้องการให้สาธารณชนเพิ่มความตระหนักเกี่ยวกับดาวน์ซินโดรม โดยมีการจัดขึ้นครั้งแรกเมื่อวันที่ 21 มีนาคม พ.ศ. 2549 ในประเทศสิงคโปร์ และปัจจุบัน มีการจัดงานขึ้นโดยสมาคมดาวน์ซินโดรม

ประวัติ
ดาวน์ซินโดรมได้รับการวินิจฉัยครั้งแรกเป็นความผิดปกติของโครโมโซมใน ค.ศ. 1959 โดยกุมารแพทย์และนักพันธุศาสตร์ชาวฝรั่งเศส เจอโรม เลอเจอร์ เด็กทารก 1 คน ใน 733 คนป่วยด้วยโรคดาวน์ซินโดรมแต่กำเนิดNational Down Syndrome Society, (NDSS) Facts About Down Syndrome. ในสหรัฐอเมริกาเพียงประเทศเดียว มีผู้ป่วยดาวน์ซินโดรมถึงกว่า 400,000 คน

วันดังกล่าวได้รับการเลือกโดย Down Syndrome International (DSI) เพื่อบ่งชี้ถึงความเป็นไปได้อย่างเดียวของความผิดปกติของโครโมโซมคู่ที่ 21 และถูกใช้โดยมีความหมายเดียวกันกับดาวน์ซินโดรมDown Syndrome International, World Down Syndrome Day.
# คูรูเมะ
คูรูเมะ  เป็นนครในจังหวัดฟูกูโอกะ บนเกาะคีวชู ประเทศญี่ปุ่น มีขนาดพื้นที่ทั้งสิ้น 229.96 ตารางกิโลเมตร มีจำนวนประชากรประมาณ 301,818 คน

 แหล่งข้อมูลอื่น 
 
 
 เว็บไซต์ทางการ
# การล้ำหน้า (ฟุตบอล)
การล้ำหน้า  เป็นหนึ่งในกติกาของกีฬาฟุตบอล ซึ่งระบุไว้ว่าผู้เล่นจะอยู่ในตำแหน่งล้ำหน้าถ้าหากส่วนใดส่วนหนึ่งของร่างกายของผู้เล่นที่อยู่ในแดนฝ่ายตรงข้าม (ยกเว้นส่วนแขนและมือ) อยู่ใกล้กับเส้นประตูของฝ่ายตรงข้ามมากกว่าผู้เล่นของฝ่ายตรงข้ามที่อยู่ใกล้เส้นประตูมากที่สุดเป็นอันดับที่สอง (โดยปกติแล้วผู้เล่นฝ่ายตรงข้ามที่อยู่ใกล้เส้นประตูมากที่สุดเป็นอันดับแรก  มักจะเป็นผู้รักษาประตู)

การอยู่ในตำแหน่งล้ำหน้านั้นไม่ถือว่าเป็นการฟาวล์ในตัวมันเอง  ยกเว้นแต่ผู้เล่นนั้นจะเป็นส่วนหนึ่งในการส่งบอลขณะนั้น, ผู้เล่นนั้นขัดขวางการเล่นของฝ่ายตรงข้าม, หรือผู้เล่นได้เปรียบจากการอยู่ในตำแหน่งล้ำหน้า

 ความผิดฐานล้ำหน้า 
แม้ว่าการอยู่ในตำแหน่งล้ำหน้าจะไม่ถือว่าเป็นการทำฟาวล์  แต่ผู้เล่นสามารถทำฟาวล์ในตำแหน่งล้ำหน้าได้จากกรณีดังนี้

 เป็นส่วนหนึ่งของการส่งบอล 
ผู้เล่นรับหรือสัมผัสบอสที่ส่งต่อมาจากผู้ร่วมทีม

 ขัดขวางการเล่นของฝ่ายตรงข้าม 
เช่นการขัดขวางไม่ให้ผู้เล่นฝ่ายตรงข้ามสามารถรับบอลได้สะดวก  หรือความพยายามในการแย่งบอลในขณะที่อยู่ในตำแหน่งล้ำหน้า

 มีความได้เปรียบจากตำแหน่งล้ำหน้า 
เช่นการรับบอลที่ชนเสาหรือชนคาน

อย่างไรก็ตาม  การรับบอลที่มาจากผู้รักษาประตู  ลูกทุ่ม  หรือลูกเตะมุม จะไม่ถือว่าเป็นการทำฟาวล์  ในขณะที่การรับบอลจากลูกฟรีคิกและการดร็อปบอลในขณะที่อยู่ในตำแหน่งล้ำหน้า  จะถือว่าเป็นการทำฟาวล์

 การลงโทษ 
เมื่อผู้เล่นทำฟาวล์ในการล้ำหน้า  กรรมการจะทำการลงโทษโดยให้เป็นจุดฟรีคิกสองจังหวะแก่ฝ่ายตรงข้ามในจุดที่ผู้เล่นทำฟาวล์
หมวดหมู่:กติกาฟุตบอล
หมวดหมู่:คำศัพท์ฟุตบอล

cs:Ofsajd#Fotbal
# การล้ำหน้า
การล้ำหน้า หรือ ออฟไซด์ (Offside) อาจหมายถึง

 การล้ำหน้า (กีฬา) กติกาในกีฬาทีมสนาม
 การล้ำหน้า (ฟุตบอล)
 การล้ำหน้า (รักบี้)
 การล้ำหน้า (ไอซ์ฮอกกี)
 การล้ำหน้า (ฮอกกี)
# ประมวลกฎหมายนโปเลียน
ประมวลกฎหมายนโปเลียน  มีชื่อทางการว่า ประมวลกฎหมายแพ่งของฝรั่งเศส  เป็นประมวลกฎหมายแพ่งของฝรั่งเศส ตราขึ้นในสมัยคณะกงสุลฝรั่งเศสเมื่อ ค.ศ. 1804 และยังคงมีผลใช้งาน ถึงแม้ว่าจะถูกแก้ไขมาหลายครั้งก็ตาม

ประมวลกฎหมายฉบับนี้ ยกเลิกเอกสิทธิ์โดยกำเนิด เปิดเสรีภาพในการนับถือศาสนา และเจาะจงว่าหน้าที่ข้าราชการจะต้องมีคุณสมบัติเหมาะสมที่สุด ตัวประมวลกฎหมายถูกร่างขึ้นอย่างรวดเร็วโดยคณะกรรมการที่มีนักนิติศาสตร์ที่มีชื่อเสียงสี่คนและมีผลใช้บังคับในวันที่ 21 มีนาคม ค.ศ. 1804Robert B. Holtman, The Napoleonic Revolution (Baton Rouge: Louisiana State University Press, 1981) ประมวลกฎหมายดังกล่าว ซึ่งเน้นเป็นพิเศษในด้านการเขียนอย่างชัดเจนและเข้าถึงได้ง่าย เป็นก้าวสำคัญในการแทนที่กฎหมายสมัยศักดินา นักประวัติศาสตร์ โรเบิร์ต ฮอลต์แมน ระบุว่า ประมวลกฎหมายนี้เป็นหนึ่งในเอกสารไม่กี่ชิ้นเท่านั้นที่มีอิทธิพลต่อโลกทั้งใบ

ประมวลกฎหมายนโปเลียนไม่ใช่ประมวลกฎหมายที่จัดทำขึ้นครั้งแรกในทวีปยุโรปในระบบกฎหมายแพ่ง โดยประมวลกฎหมายที่จัดทำขึ้นก่อนหน้านั้น ได้แก่ บาวาเรีย (ค.ศ. 1756) ปรัสเซีย (ค.ศ. 1764) และกาลิเซียตะวันตก (ค.ศ. 1797) อย่างไรก็ตาม เป็นประมวลกฎหมายสมัยใหม่ฉบับแรกที่มีขอบเขตทั่วทวีปยุโรป และมีอิทธิพลอย่างมากต่อกฎหมายของหลายประเทศซึ่งจัดทำขึ้นระหว่างและภายหลังสงครามนโปเลียน ประมวลกฎหมายดังกล่าวยังส่งอิทธิพลไปยังประเทศที่กำลังพัฒนานอกยุโรป โดยเฉพาะในละตินอเมริกาและตะวันออกกลางที่พยายามทำให้ทันสมัยและแทนที่อำนาจศักดินาผ่านการปฏิรูปกฎหมาย
# การเดินทางของกัลลิเวอร์
การเดินทางของกัลลิเวอร์  เป็นนวนิยายโดยโจนาทาน สวิฟต์ นักเขียนและนักบวชชาวไอริช ตีพิมพ์ครั้งแรกในปี ค.ศ. 1726 และปรับปรุงแก้ไขในฉบับตีพิมพ์ ค.ศ. 1735 เป็นวรรณกรรมเสียดสีพฤติกรรมมนุษย์ วิจารณ์สังคม การเมืองอังกฤษ  และล้อเลียนวรรณกรรมแนวผจญภัยที่เป็นที่นิยมในขณะนั้น เช่นเรื่อง โรบินสัน ครูโซ (1719)

นวนิยายเรื่องนี้มีชื่อเต็มว่า Travels into Several Remote Nations of the World, in Four Parts. By Lemuel Gulliver, First a Surgeon, and then a Captain of Several Ships แบ่งออกเป็น 4 ภาค กล่าวถึงการผจญภัยของเลอมูเอล กัลลิเวอร์ นายแพทย์ที่ชื่นชอบการเดินทางทางเรือ โดยสารเรือข้ามสมุทรไปยังดินแดนต่างๆ โดยเฉพาะภาคแรกซึ่งเรือของกัลลิเวอร์อัปปางและไปอยู่ในดินแดนของคนแคระ และภาคสองในดินแดนของยักษ์
 ภาค 1 การผจญภัยในอาณาจักรลิลลิพุต และเบลฟุสคู
 ภาค 2 การผจญภัยในอาณาจักรบรอบ์ดิงแนก
 ภาค 3 การผจญภัยในเกาะลาพูตา, อาณาจักรบาลนิบารี, เกาะลักก์แนกก์, เกาะกลับบ์ดับดริบ และญี่ปุ่น
 ภาค 4 การผจญภัยในเมืองม้า ฮวินเนม HouyhnhnmsHouyhnhnms ออกเสียงว่า /ˈhwɪnəm/ 

สวิฟต์เขียนนวนิยายเรื่องนี้โดยใช้นามปากกา เลอมูเอล กัลลิเวอร์ โดยเขียนในลักษณะบันทึกประจำวันของตัวผู้เขียนเอง
# ฆาบิ มาร์ติเนซ
ฆาบิเอร์ "ฆาบิ" มาร์ติเนซ อาฆินากา  เกิดเมื่อวันที่ 2 กันยายน ค.ศ. 1988 เป็นนักฟุตบอลชาวสเปน ปัจจุบันเล่นในกับสโมสรสโมสรฟุตบอลไบเอิร์นมิวนิก ในบุนเดิสลีกา ตำแหน่งกองกลางตัวรับ มาร์ติเนซ ยังเล่นให้กับฟุตบอลทีมชาติสเปน และยังเป็นหนึ่งในชุดชนะเลิศฟุตบอลโลก 2010

 สถิติอาชีพ 

 สโมสร 

 Club performance League Cup Continental Other Total  Club League Season Apps Goals Apps Goals Apps Goals Apps Goals Apps Goals Spain League Copa del Rey Europe Other Total Athletic Bilbao La Liga 2006–07 35 3 0 0 — — 35 3   2007–08 34 1 0 0 34 1  2008–09 32 5 6 1 38 6  2009–10 34 6 1 1 7 0 42 7  2010–11 35 4 2 0 — 37 4  2011–12 31 4 9 0 14 0 54 4  Totals 201 23 18 2 21 0 — 240 25 — Germany League DFB-Pokal Europe Other Total  Bayern Munich Bundesliga 2012–13 27 3 5 0 11 0 0 0 43 3  2013–14 18 0 5 0 8 0 3 1 34 1  2014–15 1 0 0 0 1 0 1 0 3 0  2015–16 16 1 3 0 8 0 0 0 27 1  2016–17 2 0 1 0 1 0 1 0 5 0  Totals 64 4 14 0 29 0 5 1 112 5 — Career totals 265 27 32 2 50 0 5 1 352 30 —

1.Includes UEFA Europa League.
2.Did not qualify for any other competition.
3.Includes UEFA Champions League.
4.Includes UEFA Super Cup, FIFA Club World Cup and DFL-Supercup.

 ทีมชาติ 

SpainYearAppsGoals201030201140201220201350201440Total180
# เทย์เลอร์ มอมเซน
เทย์เลอร์ มิเชล มอมเซน  (เกิดเมื่อวันที่ 26 กรกฎาคม ค.ศ. 1993) เป็นนักร้อง นักแต่งเพลง อดีตนักแสดง และนางแบบชาวอเมริกัน เธอเป็นที่รู้จักด้านการร้องเพลงและเป็นนักร้องนำวงดนตรีร็อค The Pretty Reckless นอกจากนี้เธอยังเป็นนักแสดงที่โด่งดังจากซีรีส์ยอดฮิต Gossip Girl (2007–2012) รับบทเป็น เจนนี่ ฮัมฟรีย์ เด็กสาวผู้มุ่งมั่นอยากจะเป็นดีไซเนอร์ และรับบทเป็น ซินดี้ ลู ฮู ในภาพยนตร์เรื่อง Dr. Seuss' How the Grinch Stole Christmas (2000)

 ผลงาน 
 ปี ชื่อ บทบาท หมายเหตุ 1999  Honey Bee Swan 2000 How the Grinch Stole Christmas Cindy Lou Who รางวัล—Saturn Award for Best Performance by a Younger Actor 2002 We Were Soldiers Julie Moore 2002 Hansel & Gretel Gretel 2002 Spy Kids 2: The Island of Lost Dreams Alexandra 2006 Saving Shiloh Samantha Wallace 2007 Paranoid Park Jennifer 2007 Underdog Molly 2008 Spy School Madison Kramer 2007–ปัจจุบัน Gossip Girl Jenny Humphrey 87 ตอนเป็นนักแสดงหลักใน Season 1-4,นักแสดงรับเชิญ Season5
# ทีเอ็นเอ เวิลด์ แชมเปียนชิป
อิมแพ็ค เวิลด์ แชมเปี้ยนชิป  หรือชื่อเดิม ทีเอ็นเอ เวิลด์ เฮฟวี่เวท แชมเปี้ยนชิพ  และอิมแพ็ค เรสต์ลิง เวิลด์เฮฟวี่เวท แชมเปี้ยนชิพ  เป็นเข็มขัดแชมป์มวยปล้ำอาชีพระดับเวิลด์เฮฟวี่เวทจากอิมแพ็ค เรสต์ลิง ก่อตั้งขึ้นเมื่อวันที่ 14 พฤษภาคม ค.ศ. 2007

ในปี ค.ศ. 2017 TNA ได้ทำการเปลี่ยนชื่อสมาคมมาเป็น อิมแพ็ค เรสต์ลิง ในเดือนมีนาคม ค.ศ. 2017 ทำให้เข็มขัดแชมป์ถูกเปลี่ยนตามไป และในศึกSlammiversary XV เข็มขัดเส้นนี้ได้รวมแชมป์กับGFW Global Championship ต่อมาได้ใช้ชื่อ ยูนิฟายด์ จีเอฟดับเบิลยู เวิลด์เฮฟวี่เวท แชมเปี้ยนชิพ หลังจากที่สมาคมได้ทำการรีแบรนด์อีกครั้งมาเป็นชื่อ GFW

 ประวัติ 
นับตั้งแต่สมาคมอิมแพ็ค เรสต์ลิง ได้ก่อตั้งขึ้นในนามของ โทเทิลนอนสต็อปแอคเชินเรสต์ลิง ในเดือนพฤษภาคม ปี ค.ศ. 2002 โดย TNA ถูกควมคุมและอยู่ในภายใต้การดูแลของแชมป์ NWA World Heavyweight และ World Tag Team Championships ในสมาคม National Wrestling Alliance (NWA) ซึ่งได้เข้ามาเป็นสมาคมในสมาชิกในเครือ NWA ในชื่อของ NWA-TNA ต่อมาในวันที่ 22 มิถุนายน ค.ศ. 2002 NWA-TNA ได้จัดรายการแมทช์การปล้ำครั้งแรกของสมาคม โดยคู่เอกเป็นแมทช์การปล้ำ Gauntlet for the Gold หรือแบทัลรอยัล 20 คน เพื่อหาแชมป์โลก NWA คนแรกในสมาคม TNA โดย Ken Shamrock เอาชนะ Malice ไปได้

การสถาปนาแชมป์
thumb|Kurt Angle แชมป์ TNA World Heavyweight Champion คนแรก
แชมป์โลก NWA และแชมป์แทกทีม ถูกโต้แย้งใน TNA จนถึงเช้าวันที่ 13 พฤษภาคม ค.ศ. 2007 ซึ่งในวันนั้น กรรมการบริหารของสมาคม NWA Robert Trobich ได้ประกาศการสิ้นสุดสัญญาห้าปีของการเป็นสมาคมสมาชิกในเครือของ TNA ซึ่งทำให้พวกเขาสามารถควบคุมเข็มขัดแชมป์ได้อย่างเต็มที่ ซึ่งมีผลทำให้แชมป์โลก NWA คือ Christian Cage และแชมป์แทกทีม NWA  คือ Team 3D ได้ถูกปลดออกจากตำแหน่งแชมป์ ในศึก Sacrifice ปี ค.ศ. 2007 ได้มีการจัดแมทช์การปล้ำแทกทีมชิงแชมป์แทกทีม NWA เป็นครั้งสุดท้ายใน TNA คือ ทีม Cage ปะทะ ทีม 3D และเดิมทีได้กำหนดให้มีกำหนดจะปกป้องแชมป์โลก NWA ในวันเดียวกันได้จัดแมทช์การปล้ำ 3 เส้า เพื่อหาแชมป์โลก TNA คนแรกในสมาคม โดยมี Kurt Angle ,Sting และ Christian Cage โดย Kurt Angle ได้กลายเป็นแชมป์คนแรก

สถิติในการครองแชมป์โลก TNA
หมายถึง แชมป์คนปัจจุบัน
ลำดับรายชื่อนักมวยปล้ำสมัยที่ครองระยะวันที่ครอง1  6  608 2  4  403 3  3  373 4  2  367 5 4  326 6  3  249 7  2  2208  2  196   1  19610   1  18311  1  18212  1  18013   1  16514  1  14615  2  14016  1  12817   2  12518  1  11319  1  11020  2  10421  1  8922  1  7923  2  6924  2  6425  1  6326  1  4327  †  1  + 28  1  2829  1  830  1  2
อ้างอิง
General

Specific

แหล่งข้อมูลอื่น
TNAWrestling.com
# ลีกภูมิภาค ภาคตะวันออกเฉียงเหนือ ฤดูกาล 2554
ลีกภูมิภาค ภาคตะวันออกเฉียงเหนือ ฤดูกาล 2554 เป็นการแข่งขันของฟุตบอลลีกภูมิภาค ดิวิชัน 2 ในส่วนของสโมสรที่อยู่ในภาคตะวันออกเฉียงเหนือ ประจำปี 2554 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัดโดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาคเพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1ในฤดูกาลต่อไป

 สโมสรที่เข้าร่วมการแข่งขัน 
 กาฬสินธุ์ เอฟซี
 ร้อยเอ็ด ยูไนเต็ด
 อำนาจเจริญ ทาวน์
 หนองคาย เอฟที ชัยภูมิ ยูไนเต็ด
 มหาสารคาม ซิตี้
 เลย ซิตี้
 หนองบัวลำภู เอฟซี นครพนม เอฟซี
 มุกดาหาร เอฟซี
 สกลนคร เอฟซี
 อุดรธานี เอฟซี นครราชสีมา เอฟซี
 ยโสธร ยูไนเต็ด
 สุรินทร์ เอฟซี
 อุบล ไทเกอร์

 ตารางคะแนน 
''แก้ไขล่าสุด 24 เมษายน พ.ศ. 2554
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  ร้อยเอ็ด ยูไนเต็ด  9  8  1  0  22  3  +19  25 2  เลย ซิตี้  8  7  0  1  22  6  +16  21 3  นครราชสีมา เอฟซี  8  5  3  0  18  2  +16  18 4  กาฬสินธุ์ เอฟซี  8  5  2  1  13  5  +8  17 5  นครพนม เอฟซี  8  3  2  3  8  9  -1  11 6  สุรินทร์ เอฟซี  8  3  2  3  6  8  -2  11 7  ยโสธร ยูไนเต็ด  8  2  4  2  13  11  +2  10 8  มหาสารคาม ซิตี้  7  1  5  1  9  9  0  8 9  อุบล ไทเกอร์  8  2  2  4  9  10  -1  8 10  มาแชร์ชัยภูมิ เอฟซี  8  2  2  4  8  13  -5  8 11  สกลนคร เอฟซี  8  2  2  4  12  20  -8  8 12  มุกดาหาร เอฟซี  8  1  4  3  8  12  -4  7 13  หนองคาย เอฟที  8  1  4  3  9  14  -5  7 14  อุดรธานี เอฟซี  7  1  3  3  8  12  -4  6 15  อำนาจเจริญ ทาวน์  9  1  2  6  5  21  -16  5 16  หนองบัวลำภู เอฟซี  8  1  0  7  4  19  -15  3

 ผลการแข่งขัน 
 122px222px34524px620px78922px10111220px1317px1420px1520px16'''1. กาฬสินธุ์ เอฟซี              1-1    2-0        2. ชัยภูมิ ยูไนเต็ด                      1-1  1-0   3. นครพนม เอฟซี          1-1                  4. นครราชสีมา เอฟซี          1-1        4-0        5. อำนาจเจริญ ทาวน์    0-20-3                     6. มหาสารคาม ซิตี้            1-1               7. มุกดาหาร เอฟซี    2-1  3-3                  8. ยโสธร ยูไนเต็ด  2-2                        2-19. ร้อยเอ็ด ยูไนเต็ด 2-1              2-0          2-010. เลย ซิตี้                        5-14-0  1-011. สกลนคร เอฟซี            1-0              3-312. สุรินทร์ เอฟซี0-3     0-2                     13. หนองคาย เอฟที              1-11-2           14. หนองบัวลำภู เอฟซี1-2                      0-1    15. อุดรธานี เอฟซี        2-0            1-3      16. อุบล ไทเกอร์    0-1    4-2                  

 โปรแกรมการแข่งขัน 

 ดาวซัลโว
# เกียรติ ศงสนันทน์
เกียรติ ศงสนันทน์ เป็นนักเขียนบทภาพยนตร์ และผู้กำกับภาพยนตร์ชาวไทย

เกียรติเกิดที่กรุงเทพมหานคร จบการศึกษาจากโรงเรียนสวนกุหลาบวิทยาลัย รุ่นเดียวกับคงเดช จาตุรันต์รัศมี จากนั้นได้ศึกษาต่อสาขาวิชาออกแบบนิเทศศิลป์ คณะศิลปะและการออกแบบ มหาวิทยาลัยรังสิต และทำงานที่บริษัทโฆษณา   เคยร่วมกับคงเดชกำกับภาพยนตร์สั้น เรื่อง เจ๊ง ส่งเข้าร่วมการประกวดของมูลนิธิหนังไทย ได้รับรางวัลชมเชยในปี พ.ศ. 2542 สยิว, Sayew  popcornmag, 2546

เกียรติมีผลงานเขียนบทและกำกับภาพยนตร์ จากเรื่อง สยิว ในปี พ.ศ. 2546 ซึ่งเป็นผลงานร่วมกับคงเดช จาตุรันต์รัศมี จากโครงการประกวดภาพยนตร์สั้น 'ส่งฝันสู่ฟิล์ม' ที่จัดโดยนิตยสารซีเนแมก  ภาพยนตร์เรื่องนี้ได้รับรางวัล Asian Trade Winds Award - Honorable Mention จากเทศกาลภาพยนตร์นานาชาติซีแอทเทิล ประจำปี 2003 สหรัฐอเมริกา และได้รับการเสนอชื่อเข้ารับรางวัลกรังปรีซ์ จากเทศกาลภาพยนตร์นานาชาติบราติสลาวา ประจำปี 2004 ประเทศสโลวาเกีย http://www.imdb.com/name/nm1347493/awards

เกียรติ ศงสนันทน์ ยังเป็นผู้ร่วมเขียนบทภาพยนตร์เรื่อง อสุจ๊าก (2550) และ ท้าชน (2552)
# ทีเอ็นเอ ไฟนอล เรสโซลูชั่น
ทีเอ็นเอ ไฟนอล เรสโซลูชั่น เป็นรายการเพย์-เพอร์-วิวของทีเอ็นเอประจำเดือนธันวาคม แต่เดิมทีเป็นศึกประจำเดือนมกราคม โดยจัดขึ้นครั้งแรกเมื่อ 16 มกราคม ค.ศ.2005 ที่ TNA Impact! Zone ในเมือง Orlando, Florida

ดูเพิ่ม
รายชื่อเพย์-เพอร์-วิวของทีเอ็นเอ

แหล่งข้อมูลอื่น

TNAWrestling.com - the official website of Total Nonstop Action Wrestling 
Stream TNA Final Resolution Online